ፕሬዚዳንት ኤል ሲሲ ከኢትዮጵያ የህዝብ ዲፕሎማሲ ቡድን ጋር ተወያዩ
 በኢትዮጵያ ጉብኝት  እያደረጉ ያሉት የግብፁ ፕሬዝዳንት አብዱል ፋታህ ኤል ሲሲ ከኢትዮጵያ የህዝብ  ዲፕሎማሲ ቡድኑ ጋር ተወያዩ።ከህዝብ ዲፕሎማሲ ቡድኑ ጋር በነበራቸው ውይይት በሁለቱ ሀገራት መካከል ያለውን ግንኙነት ወደ ተሻለ ደረጃ ለማድረስ የተጀመረውን ስራ ተጠናክሮ እንደቀጠለ ነው ያመለከቱት።በኢትዮጵያ፣ ግብፅ እና ሱዳን መካከል በካርቱም የተደረገው ስምምነትም የሁለቱ ሀገራት ግንኙነት ወደ አዲስ ምእራፍ ን አንድ ምእራፍ ከፍ እንዳደረገው ነው በውይይቱ የተጠቀሰው።ሆኖም ይህም ሰምምነት እንደ ህጻን ልጅ የሚታይ በመሆኑ ተከንባክቦ ወደ ተሻለ ደረጃ ማድረስ እንዲቻል በትብብር መስራት እንደሚባ ጠቁመዋል።እንዲሁም በሁለቱ ሀገራት ህዝቦች ዘንድ በአባይ ዙሪያ ያለው አመለካከት በአንድ ሌሊት የሚለወጥ ሳይሆን ሰፊ ዲፕሎማሲያዊ ስራ የሚፈልግ በመሆኑም ይህንን  ለመስራት ከህዝብ ዲፕሎማሲ ቡድኑሁለት አባላት በግብጽ ቢሮ ኖሯቸው የዲፕሎማሲ ስራውን ከሀገሪቱ መንግስት ጋር በመተጋገዝ እንዲሰሩ መርጠዋል።ከዚህ በተጨማሪ የግብጽ ህዝብ የኢትዮጵያ ልማትን እንደማይቃወም እና የኢትጵያም ህዝብም የግብፅን ልማት እንደማይቃወም እምነታቸው መሆኑን በውውይቱ ላይ ፕሬዚዳንቱ ተናግረዋል።በሁለቱ ህዝቦች መካከል ያለውን ያልጠራ አመለካከት ለማጥራት ከዚህ በኋላም ሰፊ ስራ እንደሚሰራም በውይይቱ ላይ ተመልክቷል።ባሳለፍነው ታህሳስ ወር ወደ ግብጽ ተጉዞ የነበረው የኢትዮጵያ የህዝብ ዲፕሎማሲ ቡድን በአገሪቱ ቆይታው ከሀገሪቱ ፕሬዝዳንት ጋር በነበረው  ውይይት ፕሬዝዳንቱ በመጪው ጊዜያት ኢትዮጵያን እንደሚጎበኙ ቃል ገብተው ነበር።በዚህም መሰረት ፕሬዝዳንት ኤል ሲሲ ይፋዊ ጉብኝት ለማድረግ ነው አዲስ አበባ የገቡት። (ኤፍ.ቢ.ሲ)